Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Organizácia: Národný ústav certifikovaných meraní vzdelávania, Pluhová 8, Bratislava 
Pozícia: manažér projektovej aktivity 3.3
Znalosť jazykov: anglický

2. Zahraničná pracovná cesta (ZPC):
Štát, mesto: Thajsko, Bangkok
Vykonaná v dňoch: 6. – 11. 3. 2011
Účel cesty: 6th National Research Coordinators’ Meeting TIMSS 2011
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
5.3.2011 cesta Bratislava – Viedeň – Bangkok
6.3.2011 – 11.3.2011 NRC meeting – Coder Training for Scoring Constructed-response Items
11.3.2011 – 12.3.2011 cesta Bangkok – Viedeň – Bratislava 

4. Stručný priebeh rokovaní:
Úvodné stretnutia prebiehali pod vedením H. Wagemaker (Sekretariát IEA), M. Martin a I. Mullis (Boston College – Medzinárodné centrum štúdie TIMSS) a boli zamerané na zhrnutie doterajšieho priebehu štúdie, záverom z pilotného merania a plánovanému priebehu hlavného merania. Následný program bol venovaný prekladom a verifikácii  nástrojov (B. Malak Sekretariát IEA) hlavného merania, bežným problémom vyskytujúcim sa pri príprave finálnej verzie testovacích nástrojov a ich riešeniu. Účastníci boli upozornení na dodržiavanie medzinárodných postupov a štandardov (hlavne pri príprave NAF, Layout verifikácii). 
V úvode stretnutí zameraných na kódovanie otvorených odpovedí sa M. Martin a I. Mullis (Boston College – Medzinárodné centrum štúdie TIMSS) zamerali na všeobecné postupy a metódy kódovania. Spoľahlivosť a platnosť hodnotenia položiek s tvorbou odpovedí je kritická voči kvalite výsledkov hodnotenia. Aby sa zabezpečila spoľahlivosť hodnotenia odpovedí žiakov v jednotlivých krajinách, musia tieto odpovede hodnotiť školení hodnotitelia, používajúci Návody na kódovanie a Kódovacie cvičenia. Vysvetlili princípy a spôsob hodnotenia odpovedí pomocou dvojciferného diagnostického kódovacieho systému. Zamerali sa na postupy pri príprave hodnotiteľov na národnej úrovni. 
V ďalšej časti sa venovali príprave testovacích materiálov na viacnásobné kódovanie – balenie, postupy, príprava záznamových hárkov. Viacnásobné kódovanie bude prebiehať 3 rôznymi metódami (v rámci krajiny testovacie zošity 2011, porovnanie s trendovými položkami z roku 2007 v rámci jednej krajiny – obidve v slovenskom jazyku, a medzinárodné porovnanie s anglicky hovoriacimi krajinami – v anglickom jazyku).
Nasledujúce stretnutia boli zamerané na nácvik kódovania otvorených položiek zaradených do hlavného merania štúdie TIMSS 2011, ktoré viedli zástupcovia expertných skupín pre danú oblasť (G. Ruddock, R. Garden, I. Mullis, M. Martin, A. Arora). V priebehu školenia sa postupne prebrali všetky testované položky s otvorenou formou odpovede. V úvode boli účastníci oboznámení s návodom na kódovanie danej položky, ktorý obsahuje kritériá na hodnotenia odpovede s niekoľkými príkladmi. Následne prebieha kódovanie výberu žiackych odpovedí na danú položku formou workshopu. V rámci diskusie si môžu účastníci navzájom prekonzultovať vyskytnuté problematické časti kódovacieho cvičenia. Návody na kódovanie a workshopový materiál je poskytnutý národným centrám na zaškolenie tímu hodnotiteľov na národnej úrovni.
V priebehu meetingu každý národný koordinátor absolvoval dve individuálne konzultácie s tímom z IEA DPC Hamburg a Statistics Canada. 

5. Odporúčané závery:
Finalizácia testovacích materiálov do 30. apríla 2011.
Finalizácia kódovacích materiálov (Návod na kódovanie, Kódovacie cvičenie) a príprava tímu hodnotiteľov pre matematiku a prírodovedu.
Všetky dáta je potrebné zaslať medzinárodnému centru štúdie do 31. 8. 2011. 

6. Prehľad prinesenej dokumentácie a miesto jej uloženia:
Všetky materiály poskytnuté medzinárodným centrom pre jednotlivé centrá realizujúce štúdiu na národnej úrovni sú dôverné a sú uložené v NÚCEM u národného koordinátora štúdie.

7. Osobitne vyhotovený očakávaný prínos ZPC:
Informácie získané na tomto pracovnom stretnutí sú potrebné pre úspešnú prípravu hlavného merania štúdie TIMSS 2011 podľa medzinárodných štandardov. Na stretnutí národných koordinátorov a predstaviteľov z TIMSS International Study Centre, the IEA Secretariat, IEA Data Processing and Research Center a Statistics Canada sa objasnil ďalší priebeh štúdie a kritéria kódovania, ktoré sú záväzné pre všetky zúčastnené krajiny. Účasť na tréningu kódovania žiackych odpovedí je nevyhnutnou podmienkou, aby Slovensko mohlo v štúdii dosiahnuť medzinárodne porovnateľné reliabilné a valídne dáta. Správne kódovanie žiackych odpovedí je mimoriadne dôležitou súčasťou úspešného priebehu testovania. Zamestnanci národných centier absolvovali školenie kódovania pre všetky testované oblasti, pri ktorom cvične hodnotili rovnaké položky ako budú tie, na ktorých sa budú školiť hodnotitelia na národnej úrovni.     

8. Spôsob zverejnenia výsledkov ZPC, prenos získaných informácií
Výsledky ZPC nie je možné zverejniť, pretože informácie získané na stretnutí sú dôverné. 

Svojím podpisom súhlasím so zverejnením správy na internete.

Správu vypracoval: Andrea Galádová

Dátum: 15.3.2011

Správu schválil: